Document ID: 32009R0054

UREDBA KOMISIJE (ES) št. 54/2009
z dne 21. januarja 2009
o spremembi Uredbe Sveta (ES) št. 669/97 glede odprtja in upravljanja tarifnih kvot Skupnosti za nekatere ribe in ribiške proizvode s poreklom s Ferskih otokov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 669/97 z dne 14. aprila 1997 o odprtju in upravljanju tarifnih kvot Skupnosti za nekatere ribe in ribiške proizvode s poreklom s Ferskih otokov ter o opredelitvi podrobnih določb za spremembo in prilagoditev teh ukrepov in razveljavitev Uredbe (ES) št. 1983/95 (1) in zlasti člena 5(1) Uredbe,
ob upoštevanju naslednjega:
(1)
S Sklepom št. 2/2008 Skupnega odbora ES-Danska/Ferski otoki (2008/957/ES) (2) sta bili spremenjeni razpredelnici I in II Priloge k Protokolu 1 k Sporazumu med Evropsko skupnostjo na eni strani ter vlado Danske in lokalno vlado Ferskih otokov na drugi strani.
(2)
S spremenjenim Protokolom 1 k Sporazumu je uvedena določba za tri nove letne tarifne kvote, ki zajemajo uvoz nekaterih rib in ribiških proizvodov s poreklom s Ferskih otokov v Skupnost. Nove tarifne kvote se začnejo uporabljati 1. septembra 2008. Za izvajanje teh novih tarifnih kvot je treba prilagoditi seznam rib in ribiških proizvodov, zajetih v tarifnih kvotah iz Uredbe (ES) št. 669/97.
(3)
Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (3) določa sistem upravljanja tarifnih kvot, ki naj bi se uporabljal po kronološkem redu datumov sprejetja carinskih deklaracij. Zaradi poenostavitve in za zagotavljanje učinkovitega upravljanja ob tesnem sodelovanju organov Ferskih otokov, carinskih organov držav članic in Komisije se mora navedeni sistem upravljanja uporabljati za tarifne kvote iz Uredbe (ES) št. 669/97.
(4)
Za leto 2008 je treba obseg tarifnih kvot iz te uredbe izračunati sorazmerno glede na osnovni obseg iz Sklepa št. 2/2008 (2008/957/ES), v sorazmerju z delom leta, ki se je izteklo pred uporabo teh tarifnih kvot.
(5)
Uredbo (ES) št. 669/97 je zato treba ustrezno spremeniti.
(6)
V skladu s Sklepom št. 2/2008 (2008/957/ES) je treba nove tarifne kvote uporabljati od 1. septembra 2008. Zato je treba to uredbo uporabljati od istega datuma.
(7)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Uredba (ES) št. 669/97 se spremeni:
1.
člen 2 se nadomesti z naslednjim:
„Člen 2
Tarifne kvote iz te uredbe se upravljajo v skladu s členi 308a, 308b in 308c Uredbe (EGS) št. 2454/93.“;
2.
Priloga se spremeni, kakor je določeno v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 1. septembra 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. januarja 2009

Labels: 3
18
17
6